Legaaldefinitsioon  "Dokument on mis tahes teabekandjale jäädvustatud teave, mis on loodud või saadud asutuse või isiku tegevuse käigus ning mille sisu, vorm ja struktuur on küllaldane faktide või tegevuse tõestamiseks."  (Arhiiviseadus § 4).    Erinevaid definitsioone  Dokument on vana ja paljukasutatud termin. Eri aegadel on kasutatud eri sõnu. Näiteks on eesti keeles lähedased terminid: akt, ürik, arhivaal, paber. Ladina keeles: documentum, instrumentum, diploma, charta, litera. Sarnane on olukord teistes keeltes.    Sageli kasutatakse kindla dokumendi piiritlemiseks liitsõnalisi termineid nagu väärtpaber, haldusdokument, juhiluba, pearaamat.    ISO 15489 "Informatsioon ja dokumentatsioon. Dokumendihaldus"  defineerib dokumenti kahe ingliskeelse termini abil: document ja record, mida on seni eesti keelde tõlgitud ühe ja sama sõnaga - dokument.    - dokument (document, noun): jäädvustatud informatsoon või objekt, mida saab käsitleda tervikuna    - dokumendid (records): organisatsiooni või üksikisiku poolt seadusest tulenevate ülesannete täitmise või äritegevuse käigus loodud, saadud ning tõestuseks ja teadmiseks alal hoitud informatsioon.